מה עשה בן משפחת קוואסמה בכותל המערבי כשהוא לבוש כחרדי?
מה חיפש בן משפחת קוואסמה ברחבת הכותל המערבי לבוש כתלמיד ישיבה? אתמול התיר השב"כ לפרסום כי נעצר חוסאם קוואסמה, תושב חברון ואחיו של אחד משני החשודים בחטיפתם ורציחתם של שלושת הנערים, גיל-עד שער, נפתלי פרנקל ואיל יפרח.
קווסאמה נעצר בחשד שסייע בתכנון החטיפה וקבורת גופותיהם של השלושה. בחקירתו הוא הודה כי ניסה להימלט באמצעות תעודה מזויפת לירדן בסיוע של בני משפחתו המתגוררים במדינה השכנה.
בתמונה שנראית כאן נראה בן משפחה אחר של חוסאם ומרוואן, החשוד ברצח הנערים, כשהוא מבקר בכותל המערבי ולבוש כבן ישיבה יהודי. מדובר באיברהים קוואסמה, קרוב משפחה שמתגורר בירדן ומדי פעם מגיע לביקור בשטחי הגדה המערבית.
משפחת קוואסמה מהווה גרעין מרכזי בזרוע הצבאית של חמאס בגדה המערבית, בשני העשורים האחרונים. איברהים, הנראה בתמונה כשהוא לבוש בתור יהודי דתי, אינו מוכר כפעיל טרור אך ייתכן והתמונה מעוררת החשד הזו "תזכה" אותו בתשאול או חקירה בביקור הבא שלו בישראל.